पाएं अपने शहर की ताज़ा ख़बरें और फ्री ई-पेपरडाउनलोड करें
खलारी-पिपरवार में युवा पत्रकार के रूप में अपनी पहचान बनाने वाले पिपरवार प्रतिनिधि अर्पण चक्रवर्ती का गुरूवार को रांची देवकमल अस्पताल में कोरोना से निधन हो गया। वे दैनिक भास्कर से जुडे हुए थें। अर्पण का अंतिम संस्कार नामकुम स्थित श्मशान घाट में कर दिया गया। मिली जानकारी के अनुसार अर्पण चक्रवर्ती की तबीयत पिछले एक सप्ताह से खराब थी। बुधवार को उनकी तबीयत अत्यंत खराब होने के बाद उन्हें रांची के देवकमल अस्पताल में भर्ती कराया गया था। जहां कल शाम से ही अचानक उनका ऑक्सीजन लेवल कम होने लगा।
उनकी परेशानी को देखते हुए डॉक्टरों ने तत्काल उन्हें प्लाज्मा चढ़ाने की बात कही। स्थानीय खलारी रक्तदान-महादान की टीम और उनके सहयोगी द्वारा काफी प्रयास के बाद रिम्स से प्लाज्मा भी व्यवस्था किया गया। इसके बावजूद उनकी तबीयत में सुधार नहीं हुआ और आज दोपहर लगभग एक बजे उनका निधन हो गया। अर्पण अपने पिता के इकलौता संतान थे। घर में बूढ़े मां-पिता और पत्नी सहित एक छह वर्षीय बेटा है। उनके पिता अजय चक्रवर्ती पिपरवार कोयलांचल क्षेत्र में सबसे पुराने अखबार विक्रेता हैं। अर्पण ने रांची विश्वविद्यालय से पत्रकारिता में डिग्री हासिल करने के बाद उन्होंने कोयलांचल से मासिक व साप्ताहिक अखबार से अपनी पारी की शुरुआत की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn